  

**Vabilo na Startup vikend podjetništva z družbenim učinkom v TRŽIČU**

**Med 20. in 22. marcem 2015 bo v Tržiču potekal Startup vikend podjetništva z družbenim učinkom**.

**Zaposleni na Ljudski univerzi Tržič se pogosto srečujemo s posamezniki različnih generacij, ki razmišljajo prodorno in imajo veliko idej, ki bi imele velik družbeni učinek. Te ideje pa, tudi zaradi premalo podjetniškega znanja, najpogosteje ostanejo neuresničene in spregledane. Prav zato, ker nam je mar za ljudi in družbo smo se odločili pristopiti k projektu Ferfl, iniciativi** Javnega zavoda Cene Štupar – Center za izobraževanje Ljubljana in Zavoda za razvoj socialnega podjetništva, Uspešen podjetnik. Pri izvajanju projekta sodelujemo z Ljudsko univerzo Radovljica, zato smo projekt poimenovali Ferfl Gorenjska.

Ferfl ni navaden feferonček! **Ferfl je projekt, ki podpira vse generacije, mlade in starejše, da začnejo razmišljati o boljši prihodnosti, da dobijo idejo, ki bo imela družben učinek, ter da to ne nazadnje tudi uresničijo.**

Oblikovali smo zelo zanimiv program spodbujanja podjetništva, ki ima družbeni učinek. Verjamemo, da lahko ta program pomaga pri vzpostavljanju drugačnega načina razmišljanja z odmikom od klasičnega podjetništva k družbeno usmerjenemu podjetništvu, kar je tudi cilj celotnega projekta. **Želimo namreč spodbuditi ideje, ki niso zgolj drugačne, ampak bodo predvsem nakazale pot, ki bo v prihodnjih letih morala postati vodilo celotnega gospodarskega razvoja.**

Na Startup vikend se lahko prijavi kdorkoli (z idejo ali brez) do torka, 17. marca 2015 preko spletne strani Ferfl (Gorenjska).

<http://www.ferfl.si/prijava-na-startup-vikend/>

Prijavljeni posamezniki in skupine bodo skozi vikend pilili ideje, nadgradili svoj poslovni plan in se seznanili z uspešno predstavitvijo poslovne ideje. V programu bodo predavali: **Tomaž Stritar** in **Marko** **Koštomaj**  (Vitko podjetništvo), **Alenka Hren** (Spirit Slovenija), **Sabina** **Đuvelek** (zavod Ypsilon), **Lilijana** **Pahor** (področje organiziranja dela), **Igor Šober** (orodja IKT),  **Matej** **Gaser** (Nizkocenovci.si), ter župan Občine Tržič mag. **Borut** **Sajovic** in organizatorji Ljudska univerza Tržič mag. **Metka** **Knific** ter Ljudska univerza Radovljica **Mateja** **Rozman Amon**.

Projekt sta v celoti podprli **Občina Tržič** in **Občina Radovljica**.

Projekt Ferfl so podprli tudi številna **uveljavljena Gorenjska podjetja in/ali zavodi: Creina d.d., Gorenjka, Record avtomatska vrata d.o.o., Humko d.o.o., Amicus, Osnovna šola Bistrica pri Tržiču, Komunala Tržič, Radio 1, ETS d.o.o., Strugarstvo Peter Torkar, Igel, Območna obrtno-podjetniška zbornica Radovljica, SigiArt, Radio Gorenc, Telekom Slovenije, Ejga za lepše Jesenice, Zavod Republike Slovenije za zaposlovanje.**

Več informacij na [www.ferfl.si](http://www.ferfl.si/).

Strokovno komisijo, ki ocenjuje projekte, sestavljajo:

mag. **Borut Sajovic** (župan občine Tržič), **Peter Torkar** (župan občine Gorje), **Peter Zaletelj** (Creina d.d.), **Bojan Resman** (Record avtomatska vrata d.o.o.), **Alenka Hren** (Spirit Slovenija), **Tomaž Čufer** (Humko d.o.o.), **Petra Ambrožič** (Območna obrtno-podjetniška zbornica Radovljica), **Anton Podobnik** (ETS d.o.o.).

